

**az Őszi Napfény Idősek Otthona és**

**Családok Átmeneti Otthona**

**2024. évi munkájáról**

1. Bevezető

Az Őszi Napfény Idősek Otthona fenntartója Kisbér Város Önkormányzata (2870 Kisbér, Széchenyi u. 2.). Ápolást, gondozást nyújtó intézményen belül idősek otthona, mely 150 fő számára biztosít elhelyezést általános, demens és emelt szintű részlegen. Ellátási területe Komárom-Esztergom vármegye. Telephelyként hozzá tartozik a Családok Átmeneti Otthona, mely gyermekvédelmi alapellátást biztosít, 15 fő számára. Ellátási területe Kisbér és a kistérségi települések, valamint szerződés alapján Komárom és a hozzá tartozó Mocsa, Kisigmánd.

Az intézmény pénzügyi-gazdasági feladatait a Kisbér Város Önkormányzata (2870 Kisbér, Széchenyi u. 2.) látja el.

**Székhelye:** Őszi Napfény Idősek Otthona

Cím: 2870 Kisbér Deák Ferenc u. 69.

Tel.: 34/352-128

E-mail: szocikisber@gmail.com

Működési engedélye határozatlan időre szól

**Telephelye:** Családok Átmeneti Otthona

Cím: 2870 Kisbér Perczel Mór u. 36.

Tel.: 34/552-000

E-mail: csao.kisber@gmail.com

Működési engedélye határozatlan időre szól.

1. Az intézmény működését meghatározó jogszabályok
* Magyarország Alaptörvénye
* 2013. évi V. törvény a Polgári Törvénykönyvről
* az adott év költségvetési törvénye
* 2012. évi I. törvény a munka törvénykönyvéről
* 1992. évi XXXIII. törvény a közalkalmazottak jogállásáról
* 1997. évi CLIV. törvény az egészségügyről
* 1993. évi III. törvény a szociális igazgatásról és szociális ellátásokról
* 1/2000. (I.7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről
* 9/1999. (XI.24.) SzCsM rendelet a személyes gondoskodást nyújtó szociális ellátások igénybevételéről
* 29/1993. (II.17.) Korm. rendelet a személyes gondoskodást nyújtó szociális ellátások térítési díjáról
* 36/2007. (XII.22.) SZMM rendelet a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól
* 92/2008. (IV.23.) Korm. rendelet a fogyatékos személyek alapvizsgálatáról, a rehabilitációs alkalmassági vizsgálatról, továbbá a szociális intézményekben ellátott személyek állapotának felülvizsgálatáról
* 2013. évi CLXXV. törvény a gondnokoltak és az előzetes jognyilatkozatok nyilvántartásáról
* 25/2017. (X.18.) EMMI rendelet a vezetői megbízással rendelkező szociális szolgáltatást nyújtó személyek vezetőképzéséről
* 81/2004. (IX.18.) ESzCsM rendelet az egyes szociális szolgáltatásokat végzők képzéséről és vizsgakövetelményeiről
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről
* 415/2015. (XII.23.) Korm. rendelet a szociális, gyermekjóléti és gyermekvédelmi igénybe vevői nyilvántartásról és az országos jelentési rendszerről
* 1997. évi XXXI. törvény a gyermekek védelméről és a gyámügyi igazgatásról
* 15/1998. (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
* 149/1997. (IX.10.) Korm. rendelet a gyámhatóságokról, valamint a gyermekvédelmi és gyámügyi eljárásról
1. Az Őszi Napfény Idősek Otthona

Az intézmény célja, hogy egyénre szabott bánásmódot, szükségletkielégítést biztosítson a szolgáltatást igénybe vevők számára mind szakmailag, mind pedig emberileg.

Az Őszi Napfény Idősek Otthona gondoskodik az önmaguk ellátására nem, vagy csak folyamatos segítséggel képes, elsősorban időskorúak teljes ellátásáról.

 Intézményünk a napi 4 órán túli gondozási szükséglettel vagy a gondozási szükségletet megalapozó egyéb körülménnyel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött személy ellátását szolgálja.

Az intézménybe felvehető továbbá a 18. életévét betöltött, betegsége vagy fogyatékossága miatt önmagáról gondoskodni nem képes személy, ha a gondozási szükséglete meghaladja a napi 4 órát vagy a gondozási szükségletet megalapozó egyéb körülménnyel rendelkezik és ellátása más típusú, ápolást-gondozást nyújtó intézményben nem biztosítható.

Idősek otthonába felvehető az ellátást igénylővel együtt a vele legalább egy éve együtt élő házastársa, élettársa, testvére és fogyatékkal élő közeli hozzátartozója a jogszabályban meghatározott gondozási szükséglet hiányában is.

Amennyiben az ellátást igénylő személy pszichiátriai vagy szenvedélybetegségben szenved, ellátásáról más intézmény keretében kell elkülönítetten gondoskodni.

Az otthon teljes körű ellátást biztosít lakói számára az 1/2000 (I.7.) rendelet alapján, mely a személyes gondoskodást nyújtó szociális intézmények szakmai feladatait és működésük feltételeit szabályozza.

Teljes körű ellátás tartalmazza:

* tárgyi feltételek biztosítása
* étkeztetés megszervezése
* ruházat, textília biztosítása
* egészségügyi ellátás (ápolás, gondozás)
* mentálhigiénés ellátás biztosítása

Az ellátás három épületben (62 lakószoba) történik, melyek akadálymentesítettek és megfelelően felszerelt szobákkal, tisztálkodó helyiségekkel és közösségi együttlétre alkalmas terekkel rendelkeznek. A szobák 2, 3 és 4 ágyasok, kivéve az emeltszintű részlegen, ahol egy lakóra egy szoba jut leginkább és 2 szobára közös fürdő nemek szerint. Két épülethez télikert tartozik, az intézménynek van kápolnája, terápiás szobája, könyvtárszobája, társalgói, orvosi szobája, betegszobái.

Saját főzőkonyha van 300 adag elkészítésére HACCP rendszernek megfelelően, mely finom, házias ételekkel szolgálja a lakók ellátását a szükséges diétákat figyelembe véve. Diétás étkezéssel látjuk el a helyi nevelési és oktatási intézményeket, munkahelyi étkezést is biztosít. A lakók részére napi ötszöri étkezést nyújtunk.

A lakók ruháinak mosatása, vasalása az intézmény mosodájában történik, az intézményi textília pedig szerződés alapján egyéb mosodában. Azon lakók részére, akik nem tudják személyes ruházatukat biztosítani anyagi okok miatt, azt az otthon bocsátja rendelkezésükre jogszabálynak megfelelő módon és mennyiségben.

Szükség és igény esetén megszervezi a mentálhigiénés csoport az egyéb, térítés ellenében igénybe vehető szolgáltatásokat: fodrász, pedikűr, kulturális programok, rendezvények.

Az intézmény lakói között vannak önellátók, részben önellátók és önellátásra nem képesek egyaránt, ahogy mozgáskorlátozottak és demenciában szenvedők is.

Az ápolási-gondozási feladatokat a lakók egészségi és mentális állapotához igazodva végzik személyre szabottan, szakértelemmel. Szakápolási feladatokat nem látunk el, nem is elvárás, szakrendeléseken keresztül biztosítjuk. Az intézmény orvosa heti három alkalommal, illetve szükség szerint látja el a lakókat. Kisbéren orvosi ügyelet is van. Szakorvosi ellátás keretében biztosított a pszichiáter, a többi szakrendelés pedig leginkább a helyi szakrendelő által valósul meg. Szükséges gyógyszerekkel helyben látjuk el az ellátást igénybe vevőket, a gyógyszer alaplistán szereplők térítésmentesek.

Mentálhigiénés munka is folyik, mely egy professzionális tevékenység, hiszen nélkülözhetetlen elem az idősellátás ezen területén is. Csoportfoglalkozások, közösségi programok és rendezvények szervezése, mentális egészségük megőrzése, hitélet gyakorlása, családi és baráti kapcsolatok ápolásának elősegítése, segítő beszélgetés által.

**Gondozási napok 2024. évre vonatkozóan**

|  |  |  |  |  |
| --- | --- | --- | --- | --- |
| **2024. ÉV** | **EMELT SZINT** | **DEMENS ELLÁTÁS** | **ÁLTALÁNOS ELLÁTÁS** | **ÖSSZESEN** |
| Gondozásinapok száma | Átlaglétszám(fő) | Gondozásinapok száma | Átlaglétszám(fő) | Gondozásinapok száma | Átlaglétszám(fő) | Gondozásinapok száma | Átlaglétszám(fő) |
| Január | 434 | 14 | 1209 | 39 | 3038 | 98 | 4681 | 151 |
| Február | 406 | 14 | 1101 | 38 | 2835 | 98 | 4342 | 150 |
| Március | 434 | 14 | 1160 | 37 | 3058 | 97 | 4652 | 150 |
| **I. negyedév** | **1274** | **14** | **3470** | **38** | **8931** | **98** | **13675** | **150** |
| Április | 420 | 14 | 1150 | 38 | 2925 | 97 | 4495 | 150 |
| Május | 431 | 14 | 1268 | 41 | 2943 | 95 | 4642 | 150 |
| Június | 420 | 14 | 1230 | 41 | 2846 | 95 | 4496 | 150 |
| **II. negyedév** | **1271** | **14** | **3648** | **40** | **8714** | **96** | **13633** | **150** |
| **I. félév összes** | **2545** | **14** | **7118** | **39** | **17645** | **97** | **27308** | **150** |
| Július | 434 | 14 | 1271 | 41 | 2945 | 95 | 4650 | 150 |
| Augusztus | 430 | 14 | 1244 | 40 | 2985 | 96 | 4659 | 150 |
| Szeptember | 420 | 14 | 1186 | 40 | 2901 | 97 | 4507 | 150 |
| **III. negyedév** | **1284** | **14** | **3701** | **40** | **8831** | **96** | **13816** | **150** |
| Október | 434 | 14 | 1196 | 39 | 3025 | 98 | 4655 | 150 |
| November | 416 | 14 | 1169 | 39 | 2912 | 97 | 4497 | 150 |
| December | 434 | 14 | 1239 | 40 | 2966 | 96 | 4639 | 150 |
| **IV. negyedév** | **1284** | **14** | **3604** | **39** | **8903** | **97** | **13791** | **150** |
| **II. félév összes** | **2568** | **14** | **7305** | **40** | **17734** | **96** | **27607** | **150** |
| **2024. ÉV ÖSSZESEN** | **5 113 nap/14 fő** | **14 423 nap/39 fő** | **35 379 nap/97 fő** | **54 915 nap/150 fő** |

**Adatok az intézményben élőkről –2024.12.31-i – állapot szerint**

|  |  |  |
| --- | --- | --- |
| *Ellátási részleg* | ***Az ellátottak kor és nem szerinti megosztása*** | *Összesen* |
| *60 év alatti* | *61-70* | *71-80* | *80 év feletti* |
| *nő* | *férfi* | *nő* | *férfi* | *nő* | *férfi* | *nő* | *férfi* | *nő* | *Férfi* |
| *Általános és emelt szint* | *3* | *2* | *6* | *11* | *24* | *13* | *37* | *13* | *70* | *39* |
| *Demens* | *1* | *-* | *-* | *2* | *9* | *6* | *17* | *5* | *27* | *13* |
| *Összesen* | *4* | *2* | *6* | *14* | *33* | *19* | *54* | *18* | *97* | *52* |

**Kimutatás 2024. december 31-ig történő elhelyezésekről**

|  |  |
| --- | --- |
| ***2024-ban az ellátásból kikerültek*** | ***Felvételt nyertek*** |
| *gondozás indokoltsága megszűnt* | *más tartós vagy átmeneti intézménybe került* | *támogatott lakhatásba került* | *meghalt* | *összesen* | *új felvétel* | *más szociális intézményből* | *együtt* |
| *1* | *-* | *-* | *32* | *33* | *31* | *-* | *31* |

**Kimutatás a térítési díjat fizetőkről**

|  |
| --- |
| ***Térítési díjat fizetőkre vonatkozó adatok*** |
| *Térítési díj fizetésére kötelezettek száma összesen tárgyév XII.31-én* | *149 fő* |
| *Ebből:* | *csak a gondozott fizet* | *49fő* |
| *intézményi térítési díjjal azonos személyi térítési díjat írásban vállalók száma* | *145 fő* |

**Ellátottak megoszlása**

|  |
| --- |
| ***Ellátottak megoszlása cselekvőképességük szerint*** |
| *18. életévüket betöltött ellátottak száma tárgyév XII.31-én* | *149 fő* |
| *Cselekvőképes (támogatott döntéshozatalban részt vevők kivételével)* | *126 fő* |
| *Támogatott döntéshozatalban vesz részt (cselekvőképességet nem érintő)* | *0 fő* |
| *Korlátozottan cselekvőképes (részlegesen korlátozott)* | *7 fő* |
| *Cselekvőképtelen (teljesen korlátozott)* | *16 fő* |

|  |
| --- |
| ***Egészségi állapot szerinti megoszlás/fő*** |
| *Parkinson-kórban szenvedő* | *3 fő* |
| *Alzheimer-kórban szenvedő* | *11 fő* |
| *Magas vérnyomásos* | *95 fő* |
| *Szív- és érrendszeri beteg* | *91 fő* |
| *Daganatos beteg* | *9 fő* |
| *Mankóval közlekedő* | *1 fő* |
| *Támbottal közlekedő* | *31 fő* |
| *Járókerettel közlekedő* | *25 fő* |
| *Kerekesszékkel közlekedő* | *6 fő* |
| *Mozgáskorlátozott* | *40 fő* |
| *Középsúlyos Demencia* | *42 fő* |
| *Súlyos fokú demencia* | *41 fő* |
| *Teljes ellátásra szoruló* | *81 fő* |
| *Részben önellátó* | *69 fő* |

**Mentálhigiéné az intézményben**

 A mentálhigiénés munka főbb területei:

- mentális egészség megőrzése;

 - szabadidő hasznos eltöltése, kulturális programok szervezése és lebonyolítása;

 - motorikus-és kognitív funkciók szinten tartása, lehetőség szerinti fejlesztése;

 - kapcsolattartás a családdal és külső szervezetekkel;

 - szociális ügyintézés és annak adminisztrációja.

 2024. év folyamán az egyes területeken végzett mentálhigiénés munka (az alkalmazott munkamódszerek és technikák a lakók mentális állapotának függvényében specifikusak, súlyozottságuk eltérő):

 - új lakó beköltözése esetén leendő szobatársak előzetes felkészítése;

 - újonnan beköltözött lakó beilleszkedésének segítése;

 - a lakók hozzátartozókkal, ill. ismerőseikkel való kapcsolatainak ápolásában

 történő segítségnyújtás;

 - kapcsolattartás: katolikus egyházzal, református egyházzal, Wass Albert Művelődési Központtal, Kisbéri Járási Hivatallal, Gyöngyszem óvodával, Táncsics Mihály Gimnáziummal, Életet az állatoknak Egyesülettel, TAMZSI kutyaiskolával, gondnokokkal, helyi és vidéki előadóművészekkel, zenészekkel, Túri Józsefnével, Sárkány Krisztina Komárom-Esztergom Vármegyei Fogyatékosságügyi tanácsadóval;

 - konfliktushelyzetek kezelése, megoldása;

 - egyéni igény szerinti differenciált foglalkoztatás;

 - kis - és nagycsoportos foglalkoztatás:

* kreatív jellegű foglalkozások:
* faliújságok díszítése (aktualizálás ünnepek és évszakok szerint)
* rendezvények dekorációinak készítése
* lakókörnyezet szépítése
* szöszmötölő
	+ kulturális jellegű, szórakoztató és szellemi foglalkozások:
* Irodalmi kör
* népszokások, néphagyományok felelevenítése ünnepkörökhöz

 kapcsolódva

* emlékezésterápia (életkorokhoz és élethelyzetekhez kapcsolódva)
* csoportépítő játékok
* logikai játékok és memóriafejlesztés
* társasjátékok
* irányított beszélgetések a lakóközösséget érdeklő és érintő témákban
* rendezvényeken való szereplésre történő felkészülés
* Filmklub
* Sütiklub
* Dalkör
* torna, séta

* + fizikai jellegű foglalkozások:
* udvarrendezési munkák évszaktól függően
* temetőkert gondozása

**Közösségünk életét színesítő rendezvények, foglalkozások:**

2024. január:

* Vízkereszt (kiscsoportos foglalkozások keretében a keresztény szokások felelevenítése; népszokások, néphagyományok összegyűjtése emlékezés terápia módszerekkel)
* Filmklub (Mamma Mia)
* Sárkány Krisztina Komárom -Esztergom vármegyei Fogyatékosságügyi Tanácsadó zenés foglalkozása
* Sütiklub (intelligens krémes készítése)
* „mozgás öröme”, játékos torna Túri Józsefné vezetésével

2024. február:

* Farsangi maskarázás (humoros jelenetek lakók és dolgozók szereplésével; estig tartó zenés mulatság)
* Könyvtárlátogatás lakókkal a WAMK-ban a Magyar Kultúra napja alkalmából

(Tercett- Móricz Zsigmond szerelmei FILM-SZÍN-JÁTÉK megtekintése)

* Sütiklub (sajtos rúd készítése)

 2024. március:

* Tavaszköszöntő vígasság (zenés-énekes műsor Ágoston Anita közreműködésével
* Nőnapi ünnepség (Petőfi Sándor Általános Iskola tanára – Mocsári László – és diákjai zenés műsorral köszöntötték az intézmény női lakóit és dolgozóit)
* Március 15-i ünnepség (lakók és dolgozók ünnepi műsora)
* „mozgás öröme”, játékos torna Túri Józsefné vezetésével
* Szegedi Mandulaszínház vidám, zenés előadása
* Húsvéti tojáskeresés az intézet udvarán
* Nyuszijárás az intézetben

 2024. április:

* Sárkány Krisztina Fogyatékosságügyi Tanácsadó foglalkozása

(készség és képességfejlesztő foglalkozás)

* tóparti séta a lakókkal
* TAMZSI kutyaiskola bemutatója az intézmény udvarán
* Kisbéri WAMK előadása az ebédlőben (papírszínház)
* „mozgás öröme”, játékos torna Túri Józsefné vezetésével

 2024. május:

* Kisbéri Gyöngyszem óvoda óvodásai Anyák napi műsora
* Sárkány Krisztina Komárom-Esztergom megyei Fogyatékosságügyi tanácsadó érzékenyítő foglalkozása
* Filmklub (Hippolyt)
* Anyák napi Szécsi Pál emlékkoncert a kisbéri WAMK-ban
* Szarka Flóra iparművész kiállításának megtekintése a lakókkal a WAMK-ban
* „mozgás öröme”, játékos torna Túri Józsefné vezetésével

 2024. június:

* séta a Makett parkban a lakókkal
* Kisbéri WAMK előadása az ebédlőben (papírszínház)
* „mozgás öröme”, játékos torna Túri Józsefnével
* szöszmötölő (levendula buzogányok készítése) Schulcz Éva és Varga Tünde vezetésével
* Sárkány Krisztina Komárom-Esztergom Vármegyei Fogyatékosügyi tanácsadó foglalkozása az udvaron (emlékezésterápia)

2024. július:

* látogatás a lakókkal a kisbéri WAMK-ban (Plein Air festőtábor keretében megrendezett kiállítás megtekintése)
* „generációk összefonódása” táborozó gyermekek és az intézmény lakói közreműködésével, összevont, érzékenyítő foglalkozás Sárkány Krisztina Komárom-Esztergom Vármegyei Fogyatékosságügyi Tanácsadó vezetésével
* látogatás a kisbéri WAMK-ban (papírszínház megtekintése)

2024. augusztus:

Az intézmény területén működő nyári tábor gyerekei és az otthon lakói részvételével zajló összevont foglalkozások:

* Életet az állatoknak egyesület kutyás bemutatója az udvaron
* Csikós Szabina énekes műsorvezető zenés műsora
* összevont kreatív foglalkozás Schulcz Éva vezetésével (origami, gipsz formák díszítése)
* koncentrációs képesség fejlesztését, mozgáskoordinációs képességet fejlesztő, összevont foglalkozás Kárpáti Dorka mozgásterapeuta vezetésével
* Sárkány Krisztina KEV Fogyatékosügyi tanácsadója foglalkozása
* Sebők Réka, a Székesfehérvári Kutyamenhely önkéntesének kutyás bemutatója
* kézműves foglalkozás Török Éva közreműködésével (horgolás, varrás)
* emlékezésterápia Klupács-Szabó Erzsébet fejlesztő pedagógus közreműködésével

(életkori szakaszok, szokások akkor és most)

* összevont logikai foglalkozás Klupács-Szabó Erzsébet fejlesztő pedagógus vezetésével

(kvízjáték, kirakó )

* mandala képek készítése
* társasjátékozás
* furfangos ügyességi játékok, memória játékok
* homokfestés technikával képek készítése
* TAMZSI kutyaiskola kutyás bemutatója

Augusztus 20-i ünnepi műsor, kenyérszentelő szentmise.

2024. szeptember:

* Sárkány Krisztina Komárom-Esztergom Vármegyei Fogyatékosságügyi Tanácsadó készség és képességfejlesztő foglalkozása
* Filmklub (Oscar)
* WAMK könyvtárlátogatás (kiállítás megtekintése)

2024. október:

* Október 6-i megemlékezés(kiscsoportos keretek közt, emlékezés terápiai módszerekkel megemlékezés)
* „mozgás öröme”, játékos torna Túri Józsefné vezetésével
* látogatás a lakókkal a kisbéri WAMK-ban (Macskakirály zenés mesejáték megtekintése)
* Idősek Napja (Csikós Szabina énekes műsorvezető zenés műsora)
* Október 23-i megemlékezés (ünnepi műsor, emlékezés terápiai módszerekkel megemlékezés)
* Halottak napja (megemlékezés elhunyt szeretteinkről, lakóinkról, virágok elhelyezése a

temetőkertben az általunk gondozott sírokon)

2024. november:

* „mozgás öröme”, játékos torna Túri Józsefné vezetésével
* emlékezésterápia

(készülődés az Adventi ünnepkörre az idősek visszaemlékezései alapján)

* adventi – karácsonyi dekorációk tervezése, készítése a lakókkal
* irodalmi kör – téli versek, téli történetek felolvasása
* udvarrendezés, növények téliesítése

2024. december:

* Karácsonyi csomagosztás
* Mikulás-járás
* karácsonyi református istentisztelet
* karácsonyi katolikus mise
* ünnepi karácsonyi műsor a generációk összefonódásával

dolgozók gyermekei és a gondozottak énekes- verses előadásai Mocsári László pedagógus zenei kíséretében)

* Szilveszteri zenés műsor Csikós Szabina énekes műsorvezető előadásában.

**A 2024. évben megtartott gyűlések:**

 a, Élelmezési Fórum: - 2024.01.16.

 - 2024.05.21.

 - 2024.10.24.

 b, Érdekképviseleti Fórum: - 2024.08.28.

 c, Lakógyűlés (összevont): - 2024.03.28.

Az egyéni- és irányított beszélgetések, valamint kötetlen beszélgetések nagy jelentőséggel bírnak a foglalkozások sikerességének növelésében. Továbbá elengedhetetlenek a bizalmi kapcsolat és az érzelmi-, hangulati kiegyensúlyozottság kialakításában.

A mentálhigiénés munka dokumentálása munkanapló, egyéni gondozási terv segítségével történik. A foglalkozások eredményessége az egyéni követőlapokon kerül dokumentálásra.

2024-as évben is Facebook profilunk segítségével az érdeklődők bepillantást nyerhetnek az intézmény mindennapjaiba, ünnepi készülődésekbe, rendezvényekbe.

A Kisbér Újság kiadásra kerülő példányában képes összefoglaló jelenik meg legfontosabb eseményeinkről.

**Nyári tábor – Generációk találkozása**

2024-ben első alkalommal nyári tábort szerveztünk az intézményben, melynek célja a generációk közötti kapcsolatok erősítése, valamint elsősorban a Kisbéren és Hántán élő alsó tagozatos gyermekek számára tartalmas és biztonságos nyári elfoglaltság biztosítása volt.

A tábor három héten keresztül, augusztus hónapban zajlott, és felejthetetlen élményeket nyújtott mind az idősek, mind a gyermekek számára. A programok során a résztvevők közös kézműves foglalkozásokon, játékos vetélkedőkön, mesedélutánokon és szabadtéri programokon vehettek részt, amelyek mind hozzájárultak a generációk közötti kötelékek megerősítéséhez.

A gyermekek számára ez nemcsak egy izgalmas és tartalmas időtöltés volt, hanem egy lehetőség arra is, hogy megismerjék az idősebb generációk tapasztalatait, történeteit. Az idősek számára pedig a tábor új lendületet hozott a mindennapokba, öröm volt látniuk a gyerekek lelkesedését és energiáját. A tábor sikeréhez jelentős mértékben hozzájárultak önkénteseink, közösségi szolgálatot teljesítő fiatalok is, akik fáradhatatlan munkájukkal segítették a szervezést és a lebonyolítást.

A tábor nagy sikert aratott, és örömünkre szolgál, hogy nemcsak a gyermekek és idősek, hanem a szülők részéről is pozitív visszajelzéseket kaptunk. Bízunk benne, hogy a következő években is folytathatjuk ezt a kezdeményezést, még több élményt és meghitt pillanatot teremtve a részvevők számára.

**Az intézmény személyi feltételei:**

 (az előírtnak megfelelően kialakított)

 2024.12.31-i állapot

**Összes dolgozói létszám: 65 fő**

*Megoszlás:*

|  |
| --- |
|  **Idősek Otthona** |
| 1. | Intézményvezető | 1 fő |
| 2. | Központi irányítás | 1 fő |
| 3. | Vezető ápoló | 1 fő |
| 4. | Gondozó | 30 fő |
| 5. | Ápoló | 3 fő |
| 7. | Terápiás munkatárs | 3 fő |
| 8. | Élelmezésvezető | 1 fő |
| 9. | Konyhai dolgozó | 9 fő |
| 10. | Takarító | 7 fő |
| 11. | Mosodai dolgozó | 2 fő |
| 12. | Karbantartó  | 4 fő |
| 13. | Portás | 3 fő |

**Az intézmény gazdálkodása és mutatószámai:**

Alaptevékenységi besorolás:

Államháztartási szakágazat: 873000 Idősek, fogyatékosok bentlakásos ellátása

Kormányzati funkció:

102023 Időskorúak tartós bentlakásos ellátása

102024 Demens betegek tartós bentlakásos ellátása

104012 Gyermekek átmeneti ellátása

104031 Gyermekek bölcsődében és mini bölcsődében történő ellátása

104035 Gyermekétkeztetés bölcsődében, fogyatékosok nappali intézményében

104036 Munkahelyi étkeztetés gyermekek napközbeni ellátását biztosító intézményben

**Feladat, - és teljesítménymutatók:**

A 2024. évi átlaglétszám az Őszi Napfény Idősek Otthonában 150 fő volt.

**Térítési díjak:**

A térítési díjak összege a 2024-es évben Kisbér Város Önkormányzatának Képviselő-testülete 5/2024.(III.14.) számú önkormányzati rendelete alapján az Őszi Napfény Idősek Otthona ellátotti területein alábbiak szerint változtak:

Általános ellátás intézményi térítési díja 2 740 Ft/fő/nap

Demens ellátás intézményi térítési díja 2 740 Ft/fő/nap

Emelt szintű ellátás intézményi térítési díja 3 290 Ft/fő/nap

A rendelet 2024. május 1. napján lépett hatályba.

Az intézmény gazdálkodása 2015.07.01-től fenntartónk, Kisbér Város Önkormányzata irányításával történik.

1. Családok Átmeneti Otthona

A Családok Átmeneti Otthona folyamatos munkarend szerint működő bentlakásos intézmény, amely alapellátás keretében, alaptevékenységként biztosítja gyermek és szülője, várandós kismama, valamint kérésére férje vagy élettársa átmeneti gondozását.

Biztosítja a család számára az életvitelszerű tartózkodás lehetőségét, a szülőnek a gyermekével való együttes lakhatást. Segítséget nyújt a gyermek neveléséhez, gondozásához. Szükség szerint teljes ellátást biztosít számukra. Közreműködik a család otthontalanságának megszüntetésében, a család helyzetének rendezésében. Intézményünk segítségével elkerülhető a gyermek kiemelése a családból. Működését az intézményre vonatkozó hatályos jogszabályok szerint végzi.

Intézményünk 2002. 07. 19-én kezdte meg működését. Az eltelt 22 év alatt nagyon sok családnak nyújtott átmenetileg megfelelő lakhatási körülményeket.

Lakóink a Kisbéri Kistérségből, valamint Komárom, Kisigmánd, Mocsa területéről kérhetik felvételüket. A családok felvételénél minden esetben figyelembe vesszük a család- és gyermekjóléti szolgálatok javaslatát.

Lakóink bekerülésének főbb okai:

* Szülők életvezetési problémái
* Családi konfliktus (pl.: szülők megromlott párkapcsolata)
* Szülők lakhatási problémái (pl.: hajléktalanná válás, elégtelen lakhatási körülmények)
* Bántalmazás (lelki, fizikai).

A jogszabályi előírásoknak megfelelően lakóink 12 hónapot tölthetnek az intézményben, mely szükség esetén fél évvel, illetve a tanév végéig meghosszabbítható.

Az intézményben a lakók térítési díjat fizetnek. A fizetendő személyi térítési díj összege nem haladhatja meg egy gyermek esetén a fizetésre kötelezett rendszeres havi jövedelmének 25%-át, kettő vagy több gyermek esetén a fizetésre kötelezett rendszeres havi jövedelmének 30%-át. A bekerülésnél az átmeneti jövedelemhiány nem szolgál elutasítás alapjául, de 2 hónap áll a rendelkezésükre, hogy munkát találjanak.

Az otthonban tartózkodás ideje változó. Van, aki csak pár napot tartózkodik az intézményben, de olyan is, aki több hónapot, esetleg a maximálisan igénybe vehető időt tölti az otthonban. Amennyiben segítő család, támogató környezet veszi körül az átmenetileg problémával küzdő családot, akkor rövidebb a kikerülési idő. Ezért igyekszünk a családi kapcsolatokat erősíteni és lehetőséget adni arra, hogy személyes találkozással ezek a kapcsolatok egyre jobban elmélyüljenek.

Igyekszünk minden esetben lakóink és azok között a rendszerek között a kapcsolatot megteremteni, melyek támogatást, szolgáltatást és lehetőséget biztosítanak számukra. Az intézmény megfelelő szakmai működéséhez is elengedhetetlen a jó szakmai együttműködés más intézményekkel és szervezetekkel.

Munkánk során rendszeres kapcsolatot tartunk a család- és gyermekjóléti szolgálatokkal, gyámhivatalokkal, önkormányzatokkal, hivatalokkal, óvodákkal, iskolákkal, védőnőkkel, gyermekorvosokkal, háziorvosokkal, más bentlakásos intézményekkel, a Máltai Szeretetszolgálattal, a Protestáns Körrel, segítőszándékú magánszemélyekkel stb.

Családgondozási elvünk, hogy a bekerült család autonómiáját meg kell hagyni, azt erősíteni kell. Növelni kell a család problémamegoldó képességét. Ennek érdekében igyekszünk felhasználni saját erőforrásaikat. Nagyon fontosnak tartjuk, hogy a segítés során ismerjék fel lakóink a saját problémájukat. Minden lakónk problémájának meghatározása a lakóval együtt történik. Személyre szóló segítséget nyújtunk. A családok családgondozóikkal közösen gondozási tervet készítenek, melyben rögzítik az együttműködés feltételeit, módját, az adott család és az intézmény igényeit.

Fontosnak tartjuk az egyéni- és csoportos esetkezelés módszerét, a mentális gondozást, a foglalkoztatást.

Munkánkat pszichológus segíti. A családok rendszeresen segítséget kérhetnek tőle. Pszichológusunk feladatköréhez tartozik többek között a gyermekek mentális képességeinek, szociális kompetenciáinak és személyiségének fejlesztése. Sok lakónk krízisen megy keresztül az otthon elvesztése, illetve a létbizonytalanság miatt, ezért számos esetben szükség van krízisintervencióra, segítőbeszélgetésekre, emocionális támogatásra mind a gyerekeknél, mind a szülők esetében. Intézményünkben szükség esetén lehetőség van családterápiás konzultációra is.

Intézményünk közösségi életének fontos szervezője a Házirend. Ennek ismertetése a beköltözéssel egyidejűleg minden esetben megtörténik.

2024. évben intézményünk 8 családnak, ezen belül 30 főnek (16 kiskorú, 3 nagykorú gyermek és 11 szülő) nyújtott átmenetileg megoldást lakhatási problémáira. A felnőttek között 8 nő és 3 férfilakónk volt.

A gyermekek életkora az alábbiak szerint alakult: 0-2 év közötti: 7 gyermek, 3-5 év közötti: 4 gyermek, 6-13 éves: 2 gyermek és 14-17 év közötti: 3 gyermek, nagykorú gyermek: 3 fő.

A 2024. év folyamán az otthonból kiköltöző családok tekintetében 5 család esetében volt tervezett kiköltözés. 1 család albérletbe költözött, 1 anya kibékült gyermeke édesapjával és hozzá költözött gyermekével, 1 család másik családok átmeneti otthonába ment intézményünkből, 2 anyát és gyermekeiket rokonok fogadtak be a saját otthonukba.

 Az elmúlt időszakban az árak jelentősen drágultak, de a GYES és a családi pótlék összege továbbra sem emelkedett. Problémaként jelenik meg, hogy több családban élnek immár a sokadik nemzedékként egymásra örökítve azt a mintát, hogy munkaviszony nélkül miként lehet megélni; ezt pedig az aluliskolázottság is nehezíti, ami sajnos szintén nagy eséllyel tovább öröklődik. A kifejezőkészség alacsony foka miatt a frusztráltságuk csak egyre fokozódik, így nő bennük a feszültség, ami sajnos gyakoribbá teszi a különféle agresszív megnyilvánulások megjelenését. Fontosnak tartjuk, hogy ezt az eszkalálódó folyamatot megpróbáljuk legalább ebben a kis mikroközösségben megakasztani, különböző intervenciós technikákkal, a szociális munka eszköztárával igyekszünk értékekhez juttatni a családokat.

Igyekeztünk 2024-ben is különböző programokkal színesíteni lakóink életét, amelyek megvalósítása magánszemélyek adományával ölthetett formát, amelyet ezúton is szeretnénk megköszönni számukra. Ennek köszönhetően farsangot, majd húsvétot ünnepeltünk, gyermeknapot tartottunk, megünnepeltük ballagó lakóinkat, járt nálunk a Mikulás, illetve közösen is megünnepeltük a karácsonyt és a szilvesztert.

Jelenleg 4 család, 16 fő él intézményünkben, ebből 7 felnőtt (közülük 2 nagykorú gyermek) és 9 gyermek. A felnőttek között pillanatnyilag 5 nő és 2 férfilakónk van. Az 5 nő közül 3 GYES-en lévő anyuka (egyikük jelenleg is kismama), 1 anyuka közfoglalkoztatásban dolgozó munkavállaló, a 2 nagykorú gyermek pedig nappali oktatásban folytat tanulmányokat. Egyedüli férfilakónk alkalmi munkavállalóként dolgozik.

A 9 kk. gyermek tekintetében 4 gyermek 3 év alatti, bölcsődei ellátást egy gyermek sem vesz igénybe, jelenleg 2 az óvodás gyermek, 3 gyermek pedig iskoláskorú.

Fontos feladatunknak tartjuk a munkára nevelést, a segélyekre való berendezkedés elkerülését, megakadályozását.

Intézményünk minden dolgozója a Szociális Munka Etikai Kódexének megfelelően, ill. a hatályos jogszabályok betartásával végzi munkáját.

**2024. évi összesítő ellátotti napokról**

|  |  |  |  |
| --- | --- | --- | --- |
| **Hónapok** | **Ellátotti napok száma** | **Hónap napjai** | **Ellátotti átlag/fő** |
| Január | 465 | 31 | 15,00 |
| Február | 451 | 29 | 15,55 |
| Március | 436 | 31 | 14,06 |
| Április | 450 | 30 | 15,00 |
| Május | 455 | 31 | 14,67 |
| Június | 450 | 30 | 15,00 |
| Július | 465 | 31 | 15,00 |
| Augusztus | 481 | 31 | 15,51 |
| Szeptember | 435 | 30 | 14,50 |
| Október | 310 | 31 | 10,00 |
| November | 420 | 30 | 14,00 |
| December | 496 | 31 | 16,00 |
| **Összesen** | **5314** | **366** | **14,51** |

***Az intézmény személyi feltételei:***

 (az előírtnak megfelelően kialakított)

Családok Átmeneti Otthona

**Összes dolgozói létszám: 6 fő**

*Megoszlás:*

|  |
| --- |
| **Családok Átmeneti Otthona** |
| 1. | Családgondozó-szakmai vezető | 1 fő |
| 2. | Családgondozó | 2 fő |
| 3. | Szakgondozó | 1 fő |
| 4. | Gondozó | 2 fő |

**Térítési díjak:**

A térítési díjak összegét 2024-ben Kisbér Város Önkormányzatának Képviselőtestülete az alábbiak szerint határozta meg, azt az „1.melléklet az 5/2024. (III. 14.) önkormányzati rendelethez” tartalmazza.

1. Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 8. melléklet 2. pont helyébe a következő pont lép:

2. Gyermekvédelmi alapellátás:

Családok Átmeneti Otthona:

Napi intézményi térítési díj 2150 Ft/fő/ellátási nap.

A Családok Átmeneti Otthonában fizetendő személyi térítési díj összege nem haladhatja meg egy gyermek esetén a fizetésre kötelezett rendszeres havi jövedelmének 25%-át, kettő vagy több gyermek esetén a fizetésre kötelezett rendszeres havi jövedelmének 30%-át.

1. Szakmai kapcsolatok és együttműködés más intézményekkel

Az intézmény magas szinvonalú szakmai működését igyekeztünk megvalósítani, melyhez elengedhetetlen a jó szakmai együttműködés más intézményekkel és szervezetekkel.

Rendszeres és kölcsönösen jó a kapcsolatunk:

* a fenntartóval
* a Komárom-Esztergom Megyei Kormányhivatal Kisbéri Járási Hivatalával
* az egészségügyi ellátórendszerrel: háziorvosokkal, szakorvosokkal, a kisbéri Battyhyány Kázmér Szakkórház rehabilitációs osztályaival és krónikus belgyógyászati osztályával, védőnőkkel, házi gyermekorvosokkal, kórházi szociális munkásokkal
* az alapellátást biztosító intézményekkel
* a területileg illetékes ellátottjogi és gyermekjogi képviselőkkel
* a helyi óvodával, iskolákkal
* az egyházak képviselőivel
* a civil szervezetekkel
* más bentlakásos intézményekkel, melyek feladatellátása szintén az idősellátás területe
1. 2024. évben megvalósuló főbb beruházások, felújítások, beiskolázás

**Őszi Napfény Idősek Otthona vonatkozásában:**

* 4 fő munkavállaló beiskolázása szociális ápoló és gondozó képzésre
* elavult számítógépek (4 db) cseréje, szükséges számítógépes programokkal (MC Office csomag, vírusírtó)
* Intézményi Ellátott Űrlapkezelő Nyilvántartó Rendszer szoftver vásárlása
* A3 másoló, nyomtató és szkenner vásárlása
* elektronikus hibák feltárása, kijavítása
* tisztasági festés az intézmény több helyiségében
* mosodára félipari mosógép és félipari szárítógép vásárlása
* főzőkonyhára elektromos sütő, botmixer keverőszál, konyhai edényzet beszerzése
* ágyneműk, ágyneműhuzatok, törülközők, etető előkék, lakók étkeztetéséhez felszerelések beszerzése
* karbantartáshoz szükséges eszközök beszerzése: 5,8 m-es állvány, hidraulikus kézi raklapemelő, krokodil emelő, kisgépek
* műszaki cikkek beszerzése: porszívó, mikrohullámú sütő
* felújítási eszközök beszerzése (falfesték, radiátorfesték)
* foglalkoztatáshoz szükséges eszközök beszerzése (játékok, papíráru)

**Családok Átmeneti Otthona vonatkozásában:**

* elavult számítógép cseréje, szükséges számítógépes programokkal (MC Office csomag, vírusírtó)
* időszakos karbantartási munkálatok
* elektromos hibák feltárása, kijavítása
* fürdőszoba felújítás
* felújítási eszközök (falfesték) beszerzése
* kerti bútorszett vásárlása
* foglalkoztatáshoz, fejlesztéshez szükséges felszerelések beszerzése

Kisbér, 2025. február 03.

 Horváth Renáta

 intézményvezető